Senatorul PSD Daniel Zamfir și ministrul Economiei, Ștefan Radu Oprea, au declarat sâmbătă, la Antena 3, că președintele USR are legături cu firme care duc către Gabriel Resources, după ce Cătălin Drulă a spus că partidul va sesiza DNA şi autorităţile canadiene în cazul Roșia Montana "pentru manipularea bursei" de către premierul Marcel Ciolacu și ministrul Finanțelor, Marcel Boloș.
- "Dl Drulă are acțiuni la Roșia Montana prin intermediari", a declarat, într-o intervenție telefonică, Daniel Zamfir.
Ministrul Economiei, Ștefan Radu Oprea (PSD), a declarat la rândul său, tot la Antena 3, că a auzit informații potrivit cărora președintele USR are acțiuni la un fond de investiții Swiss Capital. Această companie deține acțiuni la casa de brokeraj BRK Financial Group care deține un pachet de acțiuni de 0,1% din totalul capitalului Gabriel Resources.
- Vezi și: Cine sunt acţionarii Gabriel Resources, firma canadiană care tocmai a pierdut procesul cu statul
Vezi și: Drulă a răbufnit pe tema presupuselor legături cu Gabriel Resources: 'Nu am avut şi nu am acţiuni nici direct, nici indirect!'.